CELEX: 62021TN0182
Language: lt
Date: 2021-04-07 00:00:00
Title: Byla T-182/21: 2021 m. balandžio 7 d. pareikštas ieškinys byloje PKK / Taryba

2021 6 7   
            
            
               LT
            
            
               Europos Sąjungos oficialusis leidinys
            
            
               C 217/50
            
         
      2021 m. balandžio 7 d. pareikštas ieškinys byloje PKK / Taryba
      
      (Byla T-182/21)
      (2021/C 217/66)
      Proceso kalba: anglų
      
         Šalys
      
      
         Ieškovė: Kurdistan Workers’ Party (PKK), atstovaujama advokatų A. van Eik ir T. Buruma
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti Tarybos sprendimą (BUSP) 2021/142 ir Tarybos įgyvendinimo reglamentą (ES) 2021/138, kiek jie susiję su PKK (dar žinoma kaip KADEK, dar žinoma kaip KONGRA-GEL);
               
            
                  —
               
               
                  taip pat ieškovė prašo priteisti bylinėjimosi išlaidas su palūkanomis, kurių dydis bus nurodytas vėlesnėje proceso stadijoje.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi septyniais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Tarybos sprendimas (BUSP) Nr. 2021/142 (1) ir Tarybos įgyvendinimo reglamentas (ES) 2021/138 (2) yra niekiniai, kiek jie susiję su ieškove, nes jais pažeidžiamas teisinio saugumo principas ir (arba) Tarybos bendrosios pozicijos 2001/931/BUSP (3) 1 straipsnio 2 dalis bei (arba) Tarybos reglamento (EB) Nr. 2580/2001 (4) 2 straipsnio 3 dalis. Ieškovė teigia, kad Taryba aiškiai ir tiksliai neidentifikavo PKK.
               
            
                  2.
               
               
                  Antrasis ieškinio pagrindas grindžiamas tuo, kad Tarybos sprendimas (BUSP) 2021/142 ir Tarybos įgyvendinimo reglamentas 2021/138 yra niekiniai, kiek jie susiję su ieškove, nes ieškovė negali būti laikoma grupe ar organizacija, susijusia su teroro aktais, kaip tai apibrėžiama Tarybos bendrosios pozicijos 2001/931/BUSP 1 straipsnio 3 dalyje.
               
            
                  3.
               
               
                  Trečiasis ieškinio pagrindas grindžiamas tuo, kad Tarybos sprendimas (BUSP) 2021/142 ir Tarybos įgyvendinimo reglamentas 2021/138 yra niekiniai, kiek jie susiję su ieškove, nes jokia kompetentinga institucija nėra priėmusi sprendimo, kaip tai nustatyta Tarybos bendrosios pozicijos 2001/931/BUSP 1 straipsnio 4 dalyje.
               
            
                  4.
               
               
                  Ketvirtasis ieškinio pagrindas grindžiamas tuo, kad Tarybos sprendimas (BUSP) 2021/142 ir Tarybos įgyvendinimo reglamentas 2021/138 yra niekiniai, kiek jie susiję su ieškove, nes Taryba neatliko tinkamos peržiūros, kaip to reikalaujama pagal Tarybos bendrosios pozicijos 2001/931/BUSP 1 straipsnio 6 dalį.
               
            
                  5.
               
               
                  Penktasis ieškinio pagrindas grindžiamas tuo, kad Tarybos sprendimas (BUSP) 2021/142 ir Tarybos įgyvendinimo reglamentas 2021/138 yra niekiniai, kiek jie susiję su ieškove, nes šis sprendimas ir įgyvendinimo reglamentas netenkina proporcingumo ir subsidiarumo reikalavimų.
               
            
                  6.
               
               
                  Šeštasis ieškinio pagrindas grindžiamas tuo, kad Tarybos sprendimas (BUSP) 2021/142 ir Tarybos įgyvendinimo reglamentas 2021/138 yra niekiniai, kiek jie susiję su ieškove, nes jais nesilaikoma pareigos nurodyti motyvus, numatytus Sutarties dėl Europos Sąjungos veikimo 296 straipsnyje.
               
            
                  7.
               
               
                  Septintasis ieškinio pagrindas grindžiamas tuo, kad Tarybos sprendimas (BUSP) 2021/142 ir Tarybos įgyvendinimo reglamentas 2021/138 yra niekiniai, kiek jie susiję su ieškove, nes jais pažeidžiama ieškovės teisė į gynybą ir ieškovės teisė į veiksmingą teisminę gynybą bei priemones.
               
            
         (1)  2021 m. vasario 5 d. Tarybos sprendimas (BUSP) 2021/142, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2020/1132 (OL L 43, 2021, p. 14).
      
         (2)  2021 m. vasario 5 d. Tarybos įgyvendinimo reglamentas (ES) 2021/138, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir kuriuo panaikinamas Įgyvendinimo reglamentas (ES) 2020/1128 (OL L 43, 2021, p. 1).
      
         (3)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001, p. 93; 2004 m. specialusis leidimas lietuvių k., 18 sk., 1 t., p. 217).
      
         (4)  2001 m. gruodžio 27 d. Tarybos reglamentas (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (OL L 344, 2001, p. 70; 2004 m. specialusis leidimas lietuvių k., 18 sk., 1 t., p. 207).